અત્રે ઉલ્લેખનીય છે કે મોદી આકાશવાણીના કાર્યક્રમ ‘મન કી બાત’ દ્વારા દેશના કરોડો લોકો સુધી પોતાની વાત અને યોજનાઓ રજૂ કરે છે. આ કાર્યક્રમને સાંભળનાર એક મોટો વર્ગ છે. આ કાર્યક્રમથી પ્રેરિત થઈને છત્તીસગઢના મુખ્યપ્રધાન ડો. રમનસિંહે પણ આકાશવાણી દ્વારા રાજ્યની જનતા સાથે પોતાના વિચારો શેર કરવાનું શરૂ કર્યું છે. હવે ૨૦ સપ્ટેમ્બરે વડાપ્રધાન મોદી રેડિયો પર ‘મન કી બાત’ દ્વારા લોકો સાથે સંવાદ કરનાર છે.